Schifferstadt

Schiwwerschdadd (aa Schiffaschdad, schriftdaitsch Schifferstadt) is ä verbonddsfraii Schdadt im Rhoi-Palz-Krais in de Vorderpalz mid ug'fähr 20.000 Aiwohner (Schdand 2017). In Schiwwerstadt is de Goldene Hud g'funne worre.

 Geografie 
Schiwwerschdadt liechd im Norde vum Owwerrhoigrawe unn kehrd zur Medropolregion Rhoi-Negga. Schiwwerschdadt is die äänzisch Schdadt im Rhoi-Palz-Krais unn is im Londesendwigglungsprogromm als Middlzendrum im Ergänzungsnedz ausgewiese. Die Schdadt liechd 93 bis 103m i. NN. 

Dorsch Schiwwerschdadt fließd de Rehbach, weller schbäder in de Rhoi minde dut.

Schiwwerschdadt hot ä vakeasginsdische Laach, zum Vakeasnedz kehrd S-Båån, Fernschdregge, Lond-, Krääs, unn Bunnesschdrooße (B9), sowie ä Audobåån, die A 61. 

 Nachbargemainde 
Die Schdädt sinn all, im Uhrzaigasinn, im Weschde beginnend, Nachbarord- unn Schdädt vun Schiwwerschdadt. Beel-Igglem, Dannschdadt-Schauanheem, Muddaschdadt, Limburgahof, Waldsee un Schbaya.

 Gschischd 
Schiwwerschdadt iss des erschdemol dorsch de Bau vunnem Käänichshof endschdanne unn iss 868 als Sciffestad des erschdemol erwähnd worre. 

 Bolidig 
De Schdadtrea beschdehd aus 32 ehreamdlische Schadtmidgliadan, wu all am 7. Juni 2009 in de Kommunalwahl gewähld worre sinn unn en haubdamdlische Birgamaischdarin als Vorsidzendi henn.

     SPD    CDU    FDP   GRÜNE   REP   FWG  WG Dr. Magin  Gsamd 2009  6  10  3  3  1  5  4  32 Sidz 2004  4  12  1  2  2  11  –  32 Sidz

 Beheerde 
Nääwe de Schdaddverwaldung gibts noch ä Bolizeiinschbektion (Schutzbolizei, Kriminalbolizei und Verkehrsbolizei), s Ordnungsamd, ä Nodariaad und ä Juchendstroofanschdalt (JSA). 

Bis 2013 hots a noch ä Bereidschafdsbolizeiabdeilung gewwe, awwer die isch noch Enkebach- Alseborn verleecht worre.

 Weidere öffendliche Eirichdunge un Kerche 
Schdaddbibliotheek 

Schdaddwerke 

11 Kinnergärde- un daachesschdädde 

Jiedischer Friedhof 

Schdaddfriedhof 

Waldfriedhof 

Heimadmuseum

Ringermuseum

Bauschuddeponie 

Alde- un Pfleecheheim Sankt Bonifazius 

Senioreresidenz Sankt Johannes  

Sozialschdation 

5 Gemeidezentre 

Bauhof, 

Rodes Kreiz- Rettungswach 

Feierweer 

Feschdplatz

3 kadoolische Kerche: St. Jakobus, St. Laurentius un Herz Jesu

2 evangelische/ proddeschdandische Kerche: Guschdav- Adolf- Kerch und Mardin- Ludder- Kerch

1 neiaboschdolische Kerch

1 Moschee

un ä Juchendzentrum.

 Wärdschafd 
Schiwwerschdadt verfiegd iwwer 4000 Arwaidsblädz. Bedaidende Unnernehme sinn die Schbarkass Vorderpalz unn de Heberger Bau.

 Schbort 
De VfK Schiwwerschdadt hot als äänzicher Schbortveroi iwwerregionali Bedeidung. 

De VfK is mehrmolischer deitscher Mannschaftsmääschder im Ringe gewest un ringt zur Zeid in de deitsche Ringerlicha. Die isch nooch Quereele mit em deitsche Ringerbund 2016 endschdanne un 

werd momendan als "wildi" Licha aagsehe.  

Dezu kummen noch än Haufe Äänzeltitel, wu die Schiwwerschdadter Ringer gewunne hänn. 

Allää de Wilfried Dietrich, wu se "de Krane vun Schiwwerschtadt" genennt hänn, is während seiner Zeid beim VfK, 23 Mal Deitscher Äänzel-Määschder und 1960 Olymbiasiecher worre. 

Noch de Ufflesung vum alde VfK Schifferstadt, is de Veroi Aafang 2007 als VfK 07 Schiwwerschdadt nei gegrind worre. 

In Schiwwerschdadt hots a noch zwää Fussballveroi un zwar de FSV 13/23 Schiwwerschdadt (die "Dreizehner") un de Fussballveroi DJK SV Phönix Schiwwerschdadt. 

Die schbielen alle zwää in de Landeslicha Ost.

 Websaide 
Die offiziell Houmpäidsch vun Schiwwerschdadt


Kategorie:Sied- un Vordapälzisch Ärda